
Singura „legumă” care produce vitamina 
D „la fel ca oamenii”. Beneficiile 
uluitoare, explicate de un cercetător 

Se știe că vitamina D este sintetizată de organism atunci când pielea este expusă la 
soare. Ea se găsește și în alimente de origine animală, precum peștele gras, ficatul 
sau gălbenușul de ou, dar poate fi produsă și de o așa zisă „legumă“, impropriu 


denumită astfel din punct de vedere științific. 

O singură „legumă" produce propria sa vitamina D, despre care un specialist în 


ed i] 


alimentaţie spune că este „magică“, potrivit Surrey Live. 


Tim Spector, un renumit profesor de epidemiologie genetică la King's College din 
Londra, cunoscut pentru cercetările sale în domeniul nutriţiei și sănătăţii, vorbește 


despre uluitoarele beneficii ale ciupercilor. 

Într-adevăr, în ciuda faptului că, în gătit și în alimentaţie, ciupercile sunt adesea 
tratate ca „legume”, ele nu sunt considerate întocmai din punct de vedere botanic, 
pentru că nu sunt membre ale regnului vegetal. Ciupercile fac parte dintr-un regn 
separat, cel al fungilor. Deși pot semăna cu plantele, ele au caracteristici distincte, 
cum ar fi modul în care se hrănesc (prin absorbţia substanțelor nutritive din mediul 
înconjurător) și structura celulară (pereţii celulari sunt compuși din chitină, nu din 


celuloză, ca în cazul plantelor). 


„Ciupercile sunt potenţial o adevărată salvare pentru planetă dacă le putem exploata 
corect, deoarece au o cantitate uimitoare de nutrienți în ele și au nivelurile foarte 


ridicate de proteine" a explicat profesorul. 
„Produc, la fel ca oamenii, vitamina D” 
Și nu numai atât. 


„Dacă le lași la soare, ele produc, de fapt, la fel ca oamenii, vitamina D”, a 


adăugat Tim Spector. 


Altfel spus, sunt o sursă excelentă de vitamina D naturală, mai degrabă decât 


suplimentele, a adăugat specialistul. 

„Sunt adesea folosite pentru a completa mâncărurile, deoarece conțin fibre și 
proteine, dar sunt sărace în grăsimi și calorii. De asemenea, sunt bogate într-o serie 
de micronutrienţi, inclusiv fier, fosfor, vitamine B și vitamina C. În plus, beneficiile lor 
fitochimice includ reducerea stresului oxidativ prin activitățile lor antioxidante. 
Ciupercile conțin beta-glucani și fitosteroli, care au fost asociaţi cu reducerea 
colesterolului din sânge. De asemenea, conțin polizaharide, un fel de carbohidrați, 


care s-au dovedit a influența pozitiv bacteriile benefice din intestin”. 


Raioanele de fructe și legume ale supermarketurilor sunt acum pline de ciuperci, 
de la cele clasice, în formă de cupă, și ciupercile de castan, pline de vitamina D, 
până la portobello (mai cărnoase) și shiitakes (ferme și parfumate), care merită 


consumate. 


Atâta vreme cât sunt achiziţionate dintr-un magazin alimentar, ciupercile sunt 


considerate alimente sigure. 


Citeşte şi: Ciupercile, darurile otrăvite ale pădurii. Cum deosebim ciupercile 
comestibile de cele otrăvitoare. Perechea toxică a Champignonului, cea mai cultivată 


specie din lume 


Citeşte şi: Şapte semne ale deficienței de vitamina D. Cum se manifestă şi 


cum poţi contracara carența 


Citeşte şi: Deciziile din copilărie: cheia bolilor autoimune. Secretul sănătăţii 


imunitare, descifrat de un studiu 


Cristina Stancu 


Citește mai multe despre: legume ciuperci vitamina d 

